Uloj, ni havas problemon.
(Ridoj)
Kresko velkas, kaj tio tre gravas.
La monda ekonomio ĉesas kreski.
Tio ne estas nova.
Kresko fakte jam falas de la lastaj 50 jaroj.
Se ĝi daŭras tiel, ni bezonos lerni
kiel vivi en mondo sen kresko en la sekva jardeko.
Tio estas timiga, ĉar kiam la ekonomio ne plu kreskas,
niaj infanoj ne havas pli bonan vivon.
Eĉ pli timige: kiam la kuko ne kreskas,
ĉiu ricevas pli etan pecon.
Ni tiam pretiĝas batali por pli granda peco.
Tio kaŭzas streĉiĝojn kaj gravajn konfliktojn.
Kresko ja gravas.
Se ni rigardas la historion de kresko,
tempoj de granda kresko ĉiam estas stimulitaj
de grandaj fabrikadaj revolucioj.
Okazis tri fojojn, ĉiu 50-60 jaroj.
La vapormotoro en la mezo de la 19-a jarcento,
la amasprodukta modelo je la komenco de la 20-a jarcento --
dankon, S-ro Ford.
Kaj la unua aŭtomacia ondo en la 1970-aj jaroj.
Kial tiuj fabrikadrevolucioj
kreis egan kreskon en niaj ekonomioj?
Ĉar ili estigis egan plibonigon pri produktiveco
Estas tre simple:
por kreski, vi devas produkti pli,
enmeti pli en la ekonomion.
Tio signifas pli da laboro, aŭ pli da kapitalo, aŭ pli da produktiveco.
Ĉiufoje, produktiveco estas la levilo de kresko.
Hodiaŭ mi volas demonstri al vi
ke ni estas je la komenco de alia ega ŝanĝo,
kaj ke tiu ĉi ŝanĝo, sufice suprize,
venos de la fabrikado denove.
Ĝi eltiros nin el la nuna malprospero
kaj ŝanĝos radikale la mekanismonde tutmondiĝo
de la lasta jardeko.
Mi volas paroli pri la mirinda 4-a fabrikadrevolucio
kiu nuntempe okazas.
Ne kredu, ke nenio okazis rilate al fabrikado
de post la lasta revolucio.
Fakte, ni faris kelkajn netaŭgajn provojn
por revigligi ĝin.
Sed neniu el ili estas la granda revizio
kion ni vere bezonas por kreski denove.
Ekzemple, ni provis translokigi la fabrikojn alilanden
por redukti koston kaj profiti de ĉipa laboristaro.
Ne nur tio ne estigis produktivecon,
sed tio nur ŝparis monon por mallonga periodo,
ĉar ĉipaj laboristoj ne restis tiel longe.
Poste, ni provis pligrandigi niajn fabrikojn
kaj specialigis ilin laŭ produkto.
La celo estis fari multe da iu produkto
kaj enstokigi ilin por vendi laŭ peto.
Tio ja helpis produktivecon momente
sed enmetis multajn rigidecojn en la provizada ĉeno.
Ekzemple, en moda detalado,
tradiciaj vestaĵfirmaoj
konstruis eksterlandajn, tutmondajn, rigidajn provizajn ĉenojn.
Kiam rapidmodaj konkurantoj kiel Zara
komencis replenigi siajn stokojn pli rapide
irante de du kolektoj jare al unu monate,
neniu kapablis elteni tian kadencon.
Plejparto el ili spertas grandajn malfacilaĵojn hodiaŭ.
Tamen, malgraŭ ĉiuj siaj mankoj,
tiuj estas la fabrikoj, kiujn ni konas hodiaŭ.
Kiam oni eniras ilin,
ili aspektas ĝuste kiel antaŭ 50 jaroj.
Ni ŝanĝis nur la lokojn, grandecon, kaj funkciadon.
Ĉu io ajn alia aspektas
kiel antaŭ 50 jaroj?
Estas freneze.
Ni faris al la modelo ĉiujn retuŝojn kiujn ni povis,
kaj nun ni trafis la limojn.
Post ĉiuj niaj provoj ripari la fabrikadmodelon malsukcesis,
ni opiniis ke kresko povus veni de aliloke.
Ni turnis nin al la teknologia sektoro,
en kiu abundas novigaĵoj.
Unu ekzemplo: la interreto.
Ni esperis, ke ĝi povos estigi kreskon.
Kaj fakte, ĝi ŝanĝis nian vivon.
Ĝi furoris rilate al amaskomunikiloj, servoj, kaj distraĵoj.
Sed ĝi ne faris multe por produktiveco.
Fakte, estas mirinde, ke produktiveco estas malkreskanta
malgraŭ ĉiuj tiuj novigaj penadoj.
Nu, ĉu ne strange? Faris nin malpli produktivaj dumlabora
konsultado de Fejsbuko kaj spektado de Jutubaj filmetoj.
Vere strange.
(Ridoj)
Jen kial ni ne kreskas.
Ni malsukcesis reinventi la fabrikadspacon
kaj grandaj teknologiaj novigaĵoj forlasis ĝin.
Sed kio se ni povus kombini tiujn fortojn?
Kio se la estanta fabrikado kaj granda teknologia novigo
kreus kune la sekvan grandan fabrikadan reinventon.
Bingo!
Tiu estas la 4-a fabrikada revolucio,
kaj ĝi okazas ĝuste nun.
Gravaj teknologioj eniras en la fabrikadejojn
per grande malfermitaj pordoj.
Ili akcelos industrian produktivecon je pli ol triono.
Tio estas ege granda, kaj kreos multe da kresko.
Mi parolu iom pri ili.
Ĉu vi jam renkontis altgradajn fabrikadrobotojn?
Tiel altaj kiel homoj,
ili vere kunlaboras kun ili,
kaj povas esti programitaj
por kompleksaj, neripetajn taskojn.
Hodiaŭ en la fabrikoj, nur 8% de la taskoj estas aŭtomatigitaj,
t.e. la malpli kompleksaj, la pli ripetaj.
Estos 25% post 10 jaroj.
Tio signifas, ke en 2025,
altgradaj robotoj aldoniĝos al laboristoj
por, sume, 20% pli da produktiveco,
por 20% pli da elfaraĵoj,
kaj 20% da aldona kresko.
Tio ne estas fantazia, futurisma ideo.
Tiuj robotoj laboras por ni nun.
Lastjare en Usono, ili helpis Amazon prepari kaj elsendi ĉiujn produktojn
necesaj por Ciber-lundo,
la jara pinto de enreta detalado.
Lastjare en Usono,
tiu tago estis la plej granda enreta butikumado de la jaro kaj de historio.
Konsumantoj elspezis 3 miliardojn da dolaroj por elektronikaĵoj tiutage.
Jen reala ekonomia kresko.
Pensu ankaŭ pri aldonfabrikado, 3-D presado.
3-D presado jam plibonigis plastan fabrikadon
kaj ĝi nun povas prilabori metalon.
Tiuj ne estas malgrandaj industrioj.
Plasto kaj metaloj reprezentas 25%
de tutmonda fabrikado.
Ni prenu realan ekzemplon.
En la aerospaca industrio,
karburaĵajutoj estas kelkaj el la plej kompleksaj partoj fabrikitaj,
pro unu kialo:
ili konsistas el 20 malsamaj partoj
kiuj devas esti aparte produktitaj
kaj poste pene kunmetitaj.
Aerospacaj entreprenoj nun uzas 3-D presadon,
kio ebligas ilin transformi la 20 malsamajn partojn
en nur unu parton.
La rezultoj?
40% pli da produktiveco,
40% pli da elfaraĵoj, 40% pli da kresko
por tiu specifa industrio.
Sed fakte, la plej entuziasmiga parto de tiu nova fabrikadrevolucio
grande preteriras produktivecon.
Temas pri produkti pli inteligente pli bonajn aĵojn.
Temas pri skala personigo.
Imagu mondon, kie vi povas aĉeti ekzakte tion, kion vi volas,
kun la funkcioj, kiujn vi bezonas,
kun la dezajno, kiun vi volas,
je la sama prezo kaj produkadtempo
kiel aĵo amasproduktita,
kiel via aŭto, aŭ viaj vestaĵoj, aŭ via poŝtelefono.
La nova fabrikadrevolucio ebligas tion.
Altgradaj robotoj povas esti programitaj
por elfari ajnan produktan formon
sen plia temparanĝo aŭ suprenigo.
3-D presiloj rapide produktas ajnan personigitan dezajnon.
Ni nun povas produkti unu produkton, vian,
je la sama kosto kaj tempo kiel aro da multaj.
Tiuj estas nur kelkaj ekzemploj de la fabrikadrevolucio.
Fabrikado ne nur iĝos pli produktiva,
ĝi ankaŭ iĝos pli transformebla,
kaj tiuj estas ĝuste la elementoj de kresko kiuj mankas al ni.
Sed fakte, estas eĉ pli grandaj ebloj
por ni, kiam fabrikado trovos vojon ree en la spoton.
Ĝi kreos grandegan makro- ekonomian ŝanĝon.
Unue, fabrikoj estos translokigitaj en la hejmajn merkatojn.
En la mondo de skala personigo,
konsumanto-proksimeco estas la nova normo.
Kaj, niaj fabrikoj estos pli malgrandaj, viglaj.
Skalo ne gravas plu, gravas transformebleco.
Ili faros multajn produktojn laŭ peto.
La ŝanĝo estos drasta.
Tutmondiĝo eniros novan epokon.
Komercaj fluoj de Oriento al Okcidento
estos anstataŭitaj de regionaj komercaj fluoj.
Oriento por Oriento, Okcidento por Okcidento.
Kiam oni pensas pri ĝi,
la malnova modelo estis preskaŭ freneza.
Amasigi varojn, igi produktojn vojaĝi tra la tuta mondo
por ke ili atingu siajn finajn konsumantojn.
La nova modelo, produkti nur apud la konsumanta merkato,
estos multe pli pura, pli bona por nia medio.
En maturaj ekonomioj, fabrikado revenos hejmen,
kreante pli da dungado,
da produktiveco kaj kresko.
Bona novaĵo, ĉu ne?
Sed jen la afero pri kresko --
ĝi ne venas aŭtomate.
Maturaj ekonomioj devos ekkapti ĝin.
Ni devos amase retrejni la laborforton.
En plej multaj landoj, kiel en mia lando, Francio,
ni diris al infanoj, ke fabrikado havas neniun estontecon,
ke tio okazas malproksime.
Ni devas inversigi tion
kaj instrui fabrikadon denove en universitatoj.
Nur la landoj kiuj sentime reformiĝos
povos ekkapti tiun kreskon.
Ĝi ankaŭ estas ŝanco por evoluantaj ekonomioj.
Kompreneble, Ĉinio kaj aliaj emerĝantaj ekonomioj
ne estos la fabriko de la mondo plu.
Fakte, ĝi ne estis longtempa daŭrigebla modelo,
ĉar tiuj landoj iĝas pli riĉaj.
Pasintjare, estis jam tiel multekosta produkti en Brazilo
kiel produkti en Francio.
En 2018, fabrikadaj kostoj en Ĉinio estos egalaj al tiuj en Usono.
La nova fabrikadrevolucio
akcelos la transiron de tiuj emerĝantaj ekonomioj
al modelo pelita de hejma konsumo.
Kaj tio estas bona:
jen kie la kresko estos kreita.
En la venontaj kvin jaroj,
la sekva miliardo da konsumantoj en Ĉinio estigos pli da kresko
ol la supraj kvin eŭropaj merkatoj kune.
Tiu 4-a fabrikadrevolucio estas ŝanco por ni ĉiuj.
Se ni agas taŭge,
ni vidos daŭrigeblan kreskon en ĉiuj niaj ekonomioj.
Tio signifas pli da riĉeco distribuita al ĉiuj
kaj pli bonan estontecon por niaj infanoj.
Dankon.
(Aplaŭdo)